stanford-oval/wikipedia huggingface dataset:
גיד

| --- | --- |

 שיוך:  רקמת שריר משורטט 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  tendo 
 TA2 (2019):  2010 
 טרמינולוגיה היסטולוגיקה:  H3.03.00.0.00020 
 FMA:  9721 
 קוד MeSH:  A02.880 
 מזהה MeSH:  D013710 
 מערכת השפה הרפואית המאוחדת:  C4279944 
 
דוגמה לגיד בגוף האדם: גיד אכילס, המחבר את שריר הסובך ושריר הסוליה לעצם העקב
גיד הוא אגד קשיח של רקמת חיבור סיבית המחבר בדרך כלל שריר ועצם. הרכב הגידים דומה להרכב רצועות – רקמת חיבור צפופה וסדירה של סיבי קולגן בעיקר, המסודרים במקביל לאורך הגיד. הרכב הגידים מאפשר עמידה במאמצי המתיחה המופעלים עליהם בעת תיווך בין כוחם של שרירים מתכווצים לבין עצמות. ברקמת הגיד יש מעט כלי דם, ולכן יכולת ההתחדשות שלה מועטה. משום כך, גיד שנקרע אינו נרפא מעצמו, אלא על ידי תפירה רפואית.
סיבי הקולגן בגיד עשויים בעיקר מקולגן מסוג I. סיבים אלה מאורגנים בקרבה רבה באגדים ראשוניים (Fascicle) העטופים רקמת חיבור רפה. בכל אגד ראשוני נמצאים גם פיברוציטים הערוכים בשורות מסודרות ולהם מעט ציטופלזמה. האגדים הראשוניים בתורם יוצרים יחד אגדים שניוניים, שגם עטופים ברקמת חיבור רפה. הגיד כולו עטוף ברקמת חיבור צפופה יותר.
גידים נראים בצבע לבן בשל הכמות הגדולה של סיבי הקולגן בהם. להכנתם לצפייה תחת מיקרוסקופ, גידים נצבעים בצביעת המטוקסילין-אאוזין בצורה אצידופילית (ורודה).
גיד במסורת היהודית

על-פי מסורת קדומה בהגות היהודית, בגוף האדם יש שס"ה (365) גידים. מספר זה יחד עם רמ"ח איברים מהווה 613, כנגד תרי"ג מצוות (613 מצוות במסורת היהודית).
אך משמעות המילה "גידים" בהלכה אינה תואמת את משמעות המילה "גידים" כפי שבני אדם מכנים אותם בימינו[דרוש מקור].
ההלכה היהודית מחייבת את הסרתו של גיד הנשה לשם הכשרת הבשר לאכילה לפני אכילתו.
גאדפלש

| --- | --- |

 מקום הקמה:  ברמינגהאם 
 מוקד פעילות:  ברמינגהאם, אנגליה, בריטניה
 תקופת הפעילות:  1988–2002 2010
 סוגה:  אינדסטריאל מטאל פוסט-מטאל  מטאל אקספירמנטלי
 חברת תקליטים:  Swordfish, Avalanche
 שיתופי פעולה בולטים:  נפלם דת'
 www.godflesh.com
 חברים
 ג'סטין ברודריק סי ג'יי גרין
 חברים לשעבר
 פול נוויל רוברט המפסון בריאן מנטייה טד פרסונס פול רייבן
 
גאדפלש (באנגלית: Godflesh) היא להקת אינדסטריאל מטאל בריטית שנוסדה בשנת 1988.
היסטוריה > הקמת הלהקה

בשנת 1982, סי ג'יי גרין הקים את הלהקה "פול אוף ביקוז" יחד עם פול נוויל. ברודריק, חבר לשעבר בלהקת נפלם דת', הצטרף ללהקה באמצע שנת 1985, אך עזב אותה ב-1987. לאחר שניגן כמה חודשים בלהקת "הד אוף דייוויד", בשנת 1988, הוא הצטרף מחדש ללהקה שהחליטה לשנות את שמה לגאדפלש.
היסטוריה > המשך הקריירה

גאדפלש הראתה נוכחות מוזיקלית רחוקה מהמיינסטרים עם אלבומים כמו "Streetcleaner" ו-"Pure". בהמשך החליפה הלהקה את מכונות התיפוף בהם השתמשה עד אז במתופף האנושי בריאן מנטייה, ולאחר מכן הוא עצמו הוחלף על ידי טד פרסונס.
בשנת 2001 גרין עזב את הלהקה. גאדפלש הכריזה שגרין יוחלף על ידי פול רייבן, חבר לשעבר בלהקת "קילינג ג'וק" המפורסמת, להקה שהשפיעה על גאדפלש רבות. הלהקה התפרקה סופית שנה לאחר מכן.
בשנת 2010 הלהקה הכריזה על איחוד מחודש, והוציאה אלבום אולפן בשנת 2014, "A World Lit Only by Fire", ומיני אלבום, בשם Decline & Fall.
דיסקוגרפיה

אלבומי אולפן:
(1989) Streetcleaner
(1992) Pure
(1994) Selfless
(1996) Songs of Love and Hate
(1999) Us and Them
(2001) Hymns
(2014) A World Lit Only by Fire
מיני אלבומים:
(1988) Godflesh
(1991) Slavestate
(1991) Cold World
(1994) Merciless
(2003) Messiah
(2014) Decline & Fall
דיסקוגרפיה > Pure

Pure (מאנגלית: טהור) הוא האלבום השני של הלהקה ויצא לאור באפריל 1992.
האלבום קיבל ביקורות חיוביות. אתר Allmusic העניק לאלבום ארבעה כוכבים מתוך החמישה האפשריים, ומגזין Q נתן לאלבום ציון של 3 מתוך 5.
האלבום זכה במקום ה-18 ברשימת "האלבומים הטובים של השנה" של The Wire, ונכנס לרשימת 100 האלבומים החשובים של שנות התשעים של מגזין Terrorizer.
מבצעים (גאדפלש):
ג'סטין ברודריק - שירה, גיטרה
סי ג'יי גרין - גיטרה בס
רוברט המפסון - גיטרה בשירים 1, 3, 6, 8, 10
פול נוויל - גיטרה בשיר 9
מכונת תופים - תופים
חברי ההרכב:
הרכב נוכחי: ג'סטין ברודריק - שירה, גיטרה, סי ג'יי גרין - גיטרה בס
חברי עבר: פול נוויל - גיטרה, רוברט המפסון - גיטרה, בריאן מנטייה - תופים, טד פרסונס - תופים, פול רייבן - גיטרה בס
דיסקוגרפיה > Selfless

כל השירים נכתבו והולחנו על ידי גאדפלש.
מבצעים: ג'סטין ברודריק - שירה וגיטרה, סי ג'יי גרין - גיטרה בס
הערות שוליים

↑  גאדפלש: שאלות ותשובות
↑  ביקורת על האלבום - Allmusic
↑  האלבומים הטובים של השנה - The Wire
↑  100 האלבומים הטובים של שנות התשעים - Terrorizer
| --- | --- |
בקרת זהויות :  GND: 10304167-9  LCCN: no2003066986  MusicBrainz: 864aa861-e22a-4187-8baa-2ef0c215bc0a  VIAF: 140929952   WorldCat (עם VIAF): 140929952
בריאנה אביגן

| --- | --- |
אביגן בטקס הבכורה לסרט סטפ אפ 2: הרחובות, 2008
אביגן בטקס הבכורה לסרט סטפ אפ 2: הרחובות, 2008
 לידה:  23 באוקטובר 1986 (בת 37) לוס אנג'לס, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-1996
 עיסוק:  זמרת, רקדנית, פזמונאית, כוראוגרפית
 מקום לימודים:  מכללת עמק לוס אנג'לס 
 פרופיל ב-IMDb
 
בריאנה ברברה-ג'יין אביגן (באנגלית: Briana Barbara-Jane Evigan; נולדה ב-23 באוקטובר 1986) היא שחקנית, רקדנית וזמרת-יוצרת אמריקאית. מוכרת בעיקר בשל תפקידה בסרט "סטפ אפ 2: הרחובות" ובהמשכו "סטפ אפ 5".
ביוגרפיה

אביגן נולדה בלוס אנג'לס, קליפורניה, לפמלה סי. סרפ, רקדנית, שחקנית ודוגמנית ולשחקן גרג אביגן (אנ'). אביגן היא הצעירה מבין שלושה אחים, יש לה אחות בשם ונסה לי (אנ') (ילידת 1981), גם היא שחקנית ואח בשם ג'ייסון (יליד 1983), מוזיקאי ומפיק מוזיקלי. סבתה מצד אביה הייתה ממוצא פולני, וסבה מצד אימה היה ממוצא איטלקי.
אביגן למדה מחול מגיל 9, והיא למדה בקולג' העמק בלוס אנג'לס שם למדה לתואר בתקשורת.
קריירה

בשנת 1996 שיחקה בסרט האימה "ספקטר" לצד אביה. ב-2003 הופיעה בווידאו קליפ של לינקין פארק לשיר "Numb".
ב-2008 שיחקה בתפקיד הראשי בסרט "סטפ-אפ 2: הרחובות", בו גילמה את דמותה של אנדי וסט. הסרט הניב הכנסות של 148 מיליון דולר ברחבי העולם. ב-1 ביוני 2008 קיבלה את פרס "MTV Movie Award", ביחד עם רוברט הופמן, עבור "הנשיקה הטובה ביותר בסרט" לשנה זו.
בשנת 2009 הצטרפה אביגן לקאסט של הסרט "נקמה כפולה", בו גילמה את דמותה של קסידי. בשנה זו גם גילמה את קורי ריצ'רדסון בסרט "ס. דארקו".
ב-2010 בריאנה השתתפה בקליפ של אנריקה איגלסיאס "Tonight" שיצא ב-22 בדצמבר.
בשנת 2012 גילמה את אמה נאש בסרט האימה "בית המצבור" שביים הבמאי הונצואלי אדוארדו רודריגס לפי תסריט של גארי ספינלי.
בשנת 2014 היא שבה לגלם את דמותה של אנדי וסט בתפקיד ראשי בסרט "סטפ אפ 5". בשנת 2015 שיחקה בסרט טלוויזיה קומי-רומנטי של ערוץ הולמרק "היה היה פעם חופשה" לצד אביה. בשנה זו הצטרפה לעונה השנייה של סדרת הטלוויזיה "מצאת החמה עד צאת הנשמה: הסדרה" בדמותה של סוניה לאם, דמות אורחת אשר התרחבה ל-8 פרקים.
בשנת 2016 שיחקה בתפקיד ראשי בסרט הדרמה "צעצוע", וגם שיחקה בסרט "אהבה זה כל מה שאתה צריך" לצדם של אמילי אוסמנט ואליזבת רוהם.
בשנת 2018 שיחקה בסרט הטלוויזיה המותח "אשתו הסודית של בעלי" לצדה של הלנה מטסון, ושיחקה בסרט הפעולה "ריבר רץ באדום" לצדם של ג'ורג' לופז וג'ון קיוזאק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | Spectre | אוברי סאות' |  |
| 2006 | ישבנים למעלה | תיכוניסטית |  |
| 2008 | סטפ אפ 2: הרחובות | אנדי וסט |  |
| 2009 | ס. דארקו | קורי ריצ'רדסון |  |
| 2009 | נקמה כפולה | קסידי טאפן |  |
| 2010 | Burning Bright | קלי טיילור |  |
| 2010 | יום האם הארור | אנט לנגסטון |  |
| 2010 | Monster Heroes | סווקטור אורלף |  |
| 2011 | Subject: I Love You | באטרפלי |  |
| 2012 | Rites of Passage | פנלופה |  |
| 2012 | The Devil's Carnival | גברת מריווד |  |
| 2012 | בית המצבור | איימי נאש |  |
| 2012 | Mine Games | ליילה |  |
| 2013 | She Loves Me Not | שרלוט |  |
| 2014 | פצעי לחימה | טניה |  |
| 2014 | סטפ אפ 5 | אנדי וסט |  |
| 2014 | לאפ דאנס | טאשה |  |
| 2014 | Paranormal Island | אייבי |  |
| 2015 | Alleluia! The Devil's Carnival | גברת מריווד |  |
| 2016 | Monday at 11:01 A.M. | אוליביה |  |
| 2016 | ToY | קלואי |  |
| 2016 | Love Is All You Need? | ג'ודי קליין |  |
| 2018 | River Runs Red | מרילין |  |
| 2022 | Love and Communication | מייגן |  |
| TBA | Just Below Sunset | קייטי |  |
| TBA | Ask Me to Dance | ג'יל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | הפחד עצמו | הלן | פרק: "New Year's Day" |
| 2012 | A Star for Christmas | קאסי דרייק | סרט טלוויזיה של Ion Television |
| 2013 | לונגמייר | ברנדי | פרק: "Carcasses" |
| 2015 | מצאת החמה עד צאת הנשמה: הסדרה | סוניה לאם | 8 פרקים |
| 2015 | Once Upon a Holiday | קטרין "קייטי" הלינגטון | סרט טלוויזיה של הולמרק |
| 2017 | The Good Nanny | סאמר פראט | סרט טלוויזיה של Lifetime |
| 2018 | My Husband's Secret Wife | מלאני | סרט טלוויזיה של Lifetime |
הערות שוליים

↑  exclusive-two-mothers-day-casting-updates‏
| --- | --- |
בקרת זהויות :  PLWABN: 9811784449805606  BNE: XX4837460  BnF: cb158568138 (data)  GND: 1011248689  ISNI: 0000 0001 1885 8046  LCCN: no97039489  NKC: osd2013765662  NTA: 31308520X  VIAF: 15105806   WorldCat (עם VIAF): 15105806
ברייס הול

| --- | --- |

ברייס הול, 2021
 לידה:  14 באוגוסט 1999 (בן 25) אליקוט סיטי, ארצות הברית 
 מידע אישי
 שם:  ברייס הול
 שם בשפת המקור:  Bryce Hall
 מידע טיקטוק
 תקופת הפעילות:  2014–הווה (כ־10 שנים)
 ז'אנר:  ריקוד וולוגים
 רשומים:  20.2 מיליון (נכון ל־14 ביוני 2021)
 צפיות:  1.1 מיליארד (נכון ל־25 בינואר 2021)
 
ברייס הול (באנגלית: Bryce Hall; נולד ב-14 באוגוסט 1999) הוא טיקטוקר ויוטיובר אמריקאי. נכון ליולי 2023, ערוץ הטיקטוק של הול מונה 23.9 מיליון עוקבים, בעוד שערוץ היוטיוב שלו מונה 3.63 מיליון רשומים. בנוסף, הול חבר בבית הטיקטוק "סווי האוס" בלוס אנג'לס, ארצות הברית.
קריירה

בגיל 15, הול הצטרף לרשת החברתית "YouNow", והחל את קריירתו כאושיית רשת. בשלהי 2014, הול התפרסם ברשתות "Vine", שם צבר כ-30,000 עוקבים, ובמיוזיקלי. בשנת 2015, הול פתח את ערוץ היוטיוב הרשמי שלו. בשנת 2018, הול עבר מביתו במדינת מרילנד ללוס אנג'לס כדי להמשיך בקריירתו. בשנת 2019, הול היה אחד מאושיות הרשת שהשתתפו בסרט התיעודי, "Jawline". הסרט הציג את ראשית קריירתו ואת השערוריות המשפטיות שלו עם מנהלו לשעבר, מייקל ויסט.
בינואר 2020, הול וחמישה טיקטוקרים נוספים, הקימו את בית "סווי", שם התגוררו ושיתפו פעולה ביחד. הבית נוהל על ידי חברת הכישרונות "TalentX Entertainment". ביוני 2020, הול תרם כ-30,000 דולר אמריקאי לארגון "NAACP". בנוסף, הול השתתף במחאות "Black Lives Matter" שאירעו בלוס אנג'לס. באותו החודש, הול ספג ביקורות קשות על ציוץ שפרסם בטוויטר. המבקרים טענו כי הציוץ של הול הוא לעג לקהילת הלהט"ב. הול מחק את הציוץ, ופרסם פוסט התנצלות באינסטגרם שלו.
הערות שוליים

↑  TIKTOK: HOW OLD IS BRYCE HALL? AGE, HEIGHT AND DATING HISTORY REVEALED!, אליזה ביין
↑  TikToker Bryce Hall Is Defending Himself Against Claims He Fought A Waiter Who Asked Him Not To Vape, טניה חן, 21 באוקטובר 2020
↑  Everything You Need to Know About Tik Tok Star Bryce Hall, ירין קים, 26 במרץ 2020
↑  Who Is Bryce Hall? Here's What You Need To Know, ללוסינדה אלמן, 9 ביוני 2020
↑  A crew of TikTok stars lives rent-free in a Bel Air mansion, but at Sway House you have to meet your content quota, דן ווטלי, 27 ביוני 2020
↑  Bryce Hall and Addison Rae Attended a Black Lives Matter Protest in LA Together, קרוליין טוורסקי, 4 ביוני 2020
↑  Tiktok star Bryce Hall apologises after backlash over insensitive ‘heterophobia’ comment, אמה מאורייס, 28 ביוני 2020
בריאן רוברטס

| --- | --- |

 לידה:  3 בדצמבר 1985 (בן 38) טולידו שבאוהיו
 עמדה:  רכז
 גובה:  1.88 מטר
 מספר:  22 
 מכללה:  דייטון
 דראפט:  לא נבחר, 2008
 קבוצות כשחקן
 2008-2009   2009 - 2012   2012 - 2014   2014 - 2016   2016   2016 - 2017   2017 - 2018   2018 - 2019:  הפועל גלבוע גליל   במברג   ניו אורלינס הורנטס   שארלוט הורנטס   פורטלנד טרייל בלייזרס   שארלוט הורנטס   אולימפיאקוס   אוניקאחה מאלגה
 הישגים כשחקן
 3 אליפויות הליגה הגרמנית (2010, 2011, 2012)   3 גביעי הליגה הגרמנית (2010, 2011, 2012)
 
בריאן לויד רוברטס (באנגלית: Brian Lloyd Roberts; נולד ב-3 בדצמבר 1985 בטולידו, אוהיו) הוא כדורסלן עבר אמריקאי ששיחק בעמדת הרכז בקבוצת אוניקאחה מאלגה. גובהו 1.88 מטר.
קריירת משחק

רוברטס שיחק באוניברסיטת דייטון, במשך ארבע עונות. נבחר לשחקן העונה במחוז האטלנטיק 10 בעונות 2005/2006 ו-2006/2007. בעונתו האחרונה במכללה (2007/2008) העמיד ממוצעים של 18.4 נקודות, 3.4 אסיסטים ו-2.8 ריבאונדים למשחק, ואף נבחר פעם אחת לשחקן השבוע של ESPN בכל המכללות, כאשר קלע 12 נקודות ושלשת ניצחון ב-64 השניות האחרונות של המשחק נגד אוניברסיטת מיאמי-אוהיו.
רוברטס שיחק בליגת הקיץ של ה-NBA במדי אורלנדו מג'יק, אך לא נבחר בדראפט.
רוברטס החל את קריירת הבוגרים שלו בקבוצה המאוחדת של הפועל גלבוע גליל מליגת העל הישראלית, במדיה היה אחד השחקנים הבולטים בקבוצה. רוברטס סיים את העונה עם 15.5 נקודות, 2.4 אסיסטים, 2.1 ריבאונדים ו-1.2 חטיפות בכ-31.5 דקות בממוצע למשחק והוביל את קבוצתו לפיינל פור, בו סיימה במקום השלישי.
ב-10 ביולי 2009, חתם רוברטס בקבוצת במברג מהבונדסליגה.
עם קבוצתו הגרמנית שיחק רוברטס שלוש שנים (עד תום עונת 2011/2012), בין היתר גם במסגרת היורוליג, וזכה בשלוש אליפויות גרמניה (2010, 2011, 2012) ובשתי גביעי גרמניה (2011,2012).
במהלך קיץ 2012 שיחק רוברטס במסגרת ליגת הקיץ של ליגת ה-NBA במדי הניו אורלינס הורנטס בה הראה יכולת טובה והצליח להרשים את הצוות המקצועי של המועדון. ב-16 באוגוסט 2012 חתם רוברטס בקבוצת הניו אורלינס הורנטס.
ביולי 2014 חתם על חוזה בשארלוט הורנטס. בפברואר 2016 נשלח למיאמי היט בטרייד משולש בו נשלחו כריס אנדרסן (ממיאמי) ופי ג'יי היירסטון (משארלוט) לממפיס גריזליס, וקורטני לי (מממפיס) הועבר לשארלוט. כעבור יום אחד נשלח רוברטס לפורטלנד טרייל בלייזרס, יחד עם בחירת דראפט עתידית, בתמורה להטבות כלכליות.
סטטיסטיקת קריירה

נכון לסוף עונת 2016/2017.‏
סטטיסטיקת קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | ניו אורלינס | 78 | 5 | 17.0 | 0.417 | 0.386 | 0.909 | 1.2 | 2.8 | 0.5 | 0.0 | 7.1 |
| 2013/2014 | ניו אורלינס | 72 | 42 | 23.2 | 0.420 | 0.360 | 0.940 | 1.9 | 3.3 | 0.6 | 0.1 | 9.4 |
| 2014/2015 | שארלוט | 72 | 10 | 18.5 | 0.389 | 0.321 | 0.892 | 1.5 | 2.3 | 0.5 | 0.1 | 6.7 |
| 2015/2016 | שארלוט | 30 | 0 | 11.1 | 0.443 | 0.333 | 0.919 | 1.0 | 1.3 | 0.2 | 0.0 | 4.8 |
| 2015/2016 | פורטלנד | 21 | 0 | 6.5 | 0.460 | 0.400 | 0.800 | 0.6 | 0.8 | 0.1 | 0.0 | 2.9 |
| 2016/2017 | שארלוט | 41 | 2 | 10.1 | 0.377 | 0.386 | 0.846 | 1.0 | 1.3 | 0.2 | 0.0 | 3.5 |

| קריירה |  | 314 | 59 | 16.6 | 0.411 | 0.356 | 0.908 | 1.3 | 2.3 | 0.4 | 0.1 | 6.6 |
↑  הוביל את ה-NBA בעונה זו
סטטיסטיקת קריירה > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016 | פורטלנד | 10 | 0 | 3.6 | 0.222 | 0.000 | 0.667 | 0.1 | 0.3 | 0.0 | 0.0 | 0.8 |

| קריירה |  | 10 | 0 | 3.6 | 0.222 | 0.000 | 0.667 | 0.1 | 0.3 | 0.0 | 0.0 | 0.8 |
הערות שוליים

↑  בראיין רוברטס חתם בגליל/גלבוע לעונה אחת
↑  שי לוי וערן סלע, ‏בריאן רוברטס חתם בבאמברג הגרמנית, באתר ONE‏, 10 ביולי 2009
↑  ההורנטס מחתימים את בריאן רוברטס - ידיעה מאתר הקבוצה הרשמי
↑  רוברטס נשלח בטרייד למיאמי, באתר הרשמי של מיאמי היט
↑  מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016
↑  Brian Roberts career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
בריינסטורם (להקה)

| --- | --- |

 מקום הקמה:  ילגבה 
 מוקד פעילות:  ילגבה, לטביה לטביה
 תקופת הפעילות:  מ-1989
 סוגה:  פופ רוק
 חברת תקליטים:  Microphone Records, EMI 
 www.brainstorm.lv
 חברים
 רנארס קאופרס, ג'אניס גובאלטס, קספארס רוגה, מאריס מיהלסונז
 
בריינסטורם (בלטבית: Prāta Vētra) היא להקת פופ-רוק לטבית.
היסטוריה

הלהקה הוקמה בקיץ 1989 על ידי ארבעה חברים בני אותה כיתה בתיכון ולאחר מכן הצטרף החבר החמישי ללהקה, ב-1992 הוציאה הלהקה את הסינגל הראשון שלהם הנקרא "Jo tu nāc" (בגלל שבאת) וסיימו במקום התשיעי בתחרות מוזיקה לטבית הנקראת "שאלון המיקרופון".
ב-1993 הוציאו את אלבומם הראשון, ב-1995 שירם "Lidmašīnas" (מטוסים) נהיה לאחד השירים הפופולריים במדינתם ונבחר כשיר השנה בתחנת הרדיו הבלטית "Radio Super FM". הלהקה ביצעה גם סיבובי הופעות בגרמניה ובממלכה המאוחדת.
ב-1996 שירם "Tavas mājas manā azotē" (תחת כנפיי זהו ביתך) היה במשך 9 שבועות לאחד מהשירים המושמעים ביותר ברדיו הלטבי.
ב-1998 קיבלה הלהקה פרס בפסטיבל מוזיקה בשוודיה.
ב-1999 הוציאה הלהקה את אלבומה הרביעי ובנוסף את אלבומה הבינלאומי הראשון.
ב-2000 זכתה הלהקה בקדם אירוויזיון הלטבי עם שירם "הכוכב שלי" ובכך נהיו לאמן הראשון שמייצג את לטביה בתחרות בהשתתפותה הראשונה. באירוויזיון שנערך בשוודיה זכו במקום השלישי מתוך 24 משתתפים עם 134 נקודות, שירם נהיה לפופולרי בקרב מעריצי התחרות ושולב באלבום שיצא לרגל חגיגות חמישים שנה לתחרות.
ב-2003 ביצעה הלהקה מופע חימום במופע של הרולינג סטונז בפראג והעניקו למיק ג'אגר סקסופון בפני הקהל כמתנה ליום הולדתו, באותה שנה גם יצא אלבומם "יום לפני מחר" שהופק על ידי סטיב ליון, המפיק של בין היתר של דפש מוד והקיור. ב-2004 הקליטה הלהקה שיר ביחד עם הלהקה הרוסית "Bi-2" הנקרא "לילות ישנונים" והוא נהפך לשיר מספר 1 בטבלאות הרדיו בלטביה, רוסיה ואוקראינה, ב-2005 הצטרף אדם נוסף ללהקה, הגיטריסט איגארס וילוס ובאותה שנה יצא אלבומם החמישי של הלהקה שיצאה לסיבוב הופעות ברוסיה על מנת להציגו, ב-2006 זכו בפרס בטקס פרסי המוזיקה של MTV אירופה עבור הקטגוריה של ביצוע בלטי, באותה שנה שירם "רעם ללא גשם" נהיה פופולרי בערוצים "MTV אירופה" ו-VH1 אירופה".
דיסקוגרפיה > אלבומים בינלאומיים

"Among the Suns"
"Online"
"A Day Before Tomorrow"
"Four Shores"
"Years and Seconds"
דיסקוגרפיה > אלבומים בלטבית

Vairāk nekā skaļi
Vietu nav
Veronika
גרניטה

| --- | --- |

גרניטה בשלושה טעמים
 
 מאכלים
 סוג:  סורבה 
 מוצא:  סיציליה, איטליה 
 מרכיבים עיקריים:  סוכר 
 גבינות
 תו תקן:  מוצר מזון חקלאי מסורתי איטלקי 
 
גרניטה (באיטלקית: Granita) היא קינוח איטלקי ממוצא סיציליאני העשוי בדרך כלל ממיצי פירות, קפה או יין מעורבבים עם סירופ סוכר.
הגרניטה מוקפאת למשך כמה שעות כשמדי זמן מה מערבלים אותה ידנית במזלג מה שמקנה לה מרקם ברדי של גרגרי קרח עדינים.
בסיציליה מרקם הגרניטה נוטה להיות גס יותר מאשר בשאר העולם אך משתנה מעיר לעיר. הטעמים המסורתיים הם: לימון, מנדרינה, שקדים ומנטה וכן תותים ותותי בר בעונה. בעיר קטניה נהוג גם להכין גרניטה משוקולד.
גדי ספקטור

| --- | --- |
אין תמונה חופשית
 לידה:  27 באפריל 1950 (בן 74)
 מידע כללי
 מדינה:  ישראל ישראל
 ספורט
 ענף ספורט:  שיט תחרותי 
 
גדי ספקטור (נולד ב-27 באפריל 1950) הוא שיט פאראלימפי.
ספקטור נולד בתל אביב ובשירותו הצבאי היה לוחם סיירת חרוב. במהלך לימודיו האקדמיים באוניברסיטת ניו יורק חזר לארץ להילחם במלחמת יום הכיפורים. הוא שירת כסגן מפקד פלוגה בחצי האי סיני ונפצע באורח קשה מהפגזה ארטילרית, פציעה בעקבותיה עבר קטיעה של רגל שמאל.
בתום שנת שיקום חזר ספקטור לארצות הברית וסיים את לימודיו. הוא התמחה באנתרופולוגיה פיזית והתנהגותית של קופים ובסיום הלימודים עבד תקופה באפריקה. בשנת 1978 החל לימודי פסיכולוגיה התפתחותית במרכז האקדמי רופין ובסיומם נמנה מספר שנים על סגל ההוראה של המכללה האקדמית בית ברל.
ספקטור עסק בספורט נכים בענפים שונים (שיט תחרותי, רכיבה ואופני יד) והצטרף לפעילות עמותת אתגרים. במשחקים הפאראלימפיים סידני (2000) היה יחד עם ארנון אפרתי ודרור כהן חבר בנבחרת השייט שדורגה במקום השמיני.
ספקטור תושב חופית.
געגוע

ערך זה עוסק ברגש. אם התכוונתם לסרט הקולנוע של הבמאי שבי גביזון, ראו .
"געגוע"
געגוע הוא רגש המורגש כאשר קיימת תחושת נוסטלגיות, כמיהה או תשוקה לאדם מסוים, לרעיון מסוים או לזיכרון מסוים, אשר לא נמצא בסביבת המרגיש. הגעגוע מובע במספר דרכים, בהן בשירה ובספרות, והוא מלווה ברגשות עצבות ובתחושת חיסרון או אובדן.
הגעגוע נצפה גם בבעלי חיים ובחיות מחמד. הכלב לדוגמה מביע את הגעגוע באמצעות יללות.[דרוש מקור]
ראו גם

געגועים הביתה
נוסטלגיה
בריאנה יידי

| --- | --- |

 לידה:  13 ביוני 2003  (בת 21) סידני, ניו סאות' ויילס, אוסטרליה
 מדינה:  אוסטרליה, ארצות הברית
 תקופת הפעילות:  מ-2009
 https://breannayde.com
 פרופיל ב-IMDb
 
בריאנה ניקול יידי (באנגלית: Breanna Nicole Yde; נולדה ב-11 ביוני 2003) היא שחקנית וזמרת אמריקאית. התפרסמה בשל תפקידה בתור פרנקי האת'וויי בסדרה "משפחה נרדפת" (2015-2013), בזכות תפקידה כטומיקה בסדרה "רוק בבית הספר" (2018-2016) ובשל הופעתה בתור ג'ינה בסדרה "משמר מאליבו" (אנ') (2019-2018).
קורות חיים

בריאנה יידי נולדה בסידני, ניו סאות' ויילס באוסטרליה. בגיל שנתיים היא עברה ללוס אנג'לס, קליפורניה; ויש לה אזרחות כפולה, הן של ארצות הברית והן של אוסטרליה. בשנת 2008, עברה למחוז סן דייגו, קליפורניה, והיא החלה לקחת שיעורי משחק ומוזיקה בשנה שלאחר מכן. היא ומשפחתה חזרו ללוס אנג'לס ב-2012 כדי לקדם את קריירת המשחק שלה.
קריירה

בשנת 2009 קיבלה את תפקיד הראשון בסרט המתח "Level 26: Dark Prophecy" בדמותה של סיבי דארק בצעירותה. באותה שנה שיחק בסרט הקצר "Social Studies" בבימויה של שרה הופמן.
בשנת 2011, היא הופיעה בתפקיד אורח בפרק של סדרת הטלוויזיה "איך פגשתי את אמא". הי ביצעה הופעות משחק אחרות בפרסומות, בין היתר למקדונלד'ס, AT&T, טויוטה ואחרות. בשנת 2013, החלה לגלם את פרנקי האת'ווי בסדרה "משפחה נרדפת" במשך שתי עונות בניקלודיאון. ב-2014, היא הופיעה בסרט הטלוויזיה של ניקלודיאון, "Santa Hunters" (אנ').
בשנת 2016, היא החלה לככב בסדרה נוספת של ניקלודיאון, "רוק בבית הספר" המבוססת על הסרט מ-2003 בעל אותו השם. היא הייתה מועמדת בשנת 2017 לפרסי בחירת הילדים של ניקלודיאון לשחקנית האהובה ביותר על תפקידה בסדרה, אשר שודרה במשך שלוש עונות, והסתיימה ב-2018.
במהלך תקופתה ב"רוק בבית ספר", היה לה תפקיד חוזר כקולה של רוני אן בסדרת האנימציה של ניקלודיאון, "הרעשנים", והופיעה בסרט הטלוויזיה של ניקלודיאון, "Escape from Mr. Lemoncello's Library" (אנ') היא גם דיבבה את קולה של מריה הצעירה בסרט האנימציה, "All I Want For Christmas Is You" של מריה קארי ב-2017.
בשנת 2019, היא כיכבה בתפקיד ג'ינה בסדרה "משמר מאליבו" (אנ') בנטפליקס. שנה לאחר מכן, היא שבה והופיעה בתור ג'ינה בסרט ההמשך, "משמר מאליבו: הגל הבא", אשר שוחרר על ידי נטפליקס באוגוסט 2020.
בשנת 2019, יידי החלה לשתף פעולה עם כותב שירי הפופ, ג'סטין טרנטר, ובשנת 2020, היא הוציאה את סינגלי הבכורה שלה, "Stopped Buying Diamonds" ו-"BlindLife" (שניהם נכתבו בשיתוף עם טרנטר) דרך וורנר רקורדס.
בדצמבר 2021, היא כיכבה בתור סופיה לצד אידינה מנזל בהפקה הבימתית של "WILD: A Musical Becoming" שהועלתה בתיאטרון הרפרטוארי האמריקני בקיימברידג', מסצ'וסטס.
בשנת 2022, היא החלה לשחרר סינגלים חדשים מ-EP הבכורה שלה, "SEND HELP", שבו היא משמשת כמפיקה בפועל וככותבת השירים הראשית. ה-EP שוחרר ב-9 בספטמבר 2022 תחת חברת ההקלטות וורנר רקורדס.
דיסקוגרפיה > EP

2022: SEND HELP
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | Level 26: Dark Prophecy | סיבי דארק בצעירותה |  |
| 2017 | All I Want for Christmas Is You (אנ') | מריה בצעירותה | דיבוב |
| 2020 | משמר מאליבו: הגל הבא | ג'ינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | איך פגשתי את אמא | ילדה קטנה | פרק: "Challenge Accepted" |
| 2013–2015 | משפחה נרדפת | פרנקי האת'וויי | תפקיד ראשי (2 עונות);47 פרקים |
| 2014 | משפחת רעם | פרנקי האת'וויי | פרק: "Haunted Thundermans: Part 1" |
| 2014 | Santa Hunters (אנ') | זואי | סרט טלוויזיה של ניקלודיאון |
| 2015 | אמא בהזמנה | גרייס | 2 פרקים |
| 2016–2018 | רוק בבית הספר | טומיקה | תפקיד ראשי (3 עונות); 45 פרקים |
| 2016–2018 | הרעשנים | רוני אן | דיבוב; 10 פרקים |
| 2016 | Albert (אנ') | מולח | דיבוב; סרט טלוויזיה של ניקלודיאון |
| 2017 | ניקי, ריקי, דיקי ודון | סימון | פרק: "To Be Invited or Not to Be" |
| 2017 | Escape from Mr. Lemoncello's Library (אנ') | אקימי | סרט טלוויזיה של ניקלודיאון |
| 2019 | משמר מאליבו (אנ') | ג'ינה | תפקיד ראשי; 8 פרקים |
הערות שוליים

↑  "New Movie Trailer 'Escape from Mr. Lemoncello's Library' 📚 | Premieres October 9th on Nick" – via www.youtube.com.
| --- | --- |
בקרת זהויות :  LCCN: no2018058064  VIAF: 341151246623244132070   WorldCat (עם VIAF): 341151246623244132070
ג'יימס ליפטון

| --- | --- |

ג'יימס ליפטון, אפריל 2007
 לידה:  19 בספטמבר 1926 ארצות הברית דטרויט, מישיגן, ארצות הברית
 פטירה:  2 במרץ 2020 (בגיל 93) מנהטן, ארצות הברית 
 מדינה:  ארצות הברית 
 תקופת הפעילות:  1951–2018 (כ־67 שנים)
 מקום לימודים:  תיכון סנטרל  אוניברסיטת ויין 
 בת זוג:  נינה פוש (1954–1959) קדאקיי טרנר (1970–2020)
 פרסים והוקרה:  אביר מסדר האמנויות והספרות 
 פרופיל ב-IMDb
 
ג'יימס ר' ליפטון (באנגלית: James R. Lipton;‏ 19 בספטמבר 1926 – 2 במרץ 2020) היה סופר, משורר, מלחין ושחקן יהודי-אמריקאי.
ליפטון שימש בעבר כדיקן "הסטודיו למשחק" - בית הספר לדרמה באוניברסיטת פייס שבניו יורק. הוא המפיק, הכותב והמנחה של סדרת הטלוויזיה בכבלים ברשת בראבו "סטודיו למשחק", אשר עלתה לשידור לראשונה בשנת 1994. כמו כן הוא היה טייס וחבר באיגוד טייסים ובעלי מטוסים.